cyanic-selkie/wikianc huggingface dataset:
2018. gada Tour de Pologne
Komandas
Tā kā Tour de Romandie bija UCI Pasaules tūres sacensības, visas 18 UCI WorldTeam komandas tika ielūgtas un dalība tām bija obligāta. Papildus tika uzaicināta Polijas nacionālā izlase un trīs UCI profesionālās kontinentālās komandas, veidojot 22 komandu pelotonu.
Maršruts
Sestais posms sākotnēji bija ieplānots starp Zakopani un Popradu Slovākijā 180 km garumā, bet finansiālu apstākļu dēļ divus mēnešus pirms starta tas tika nomainīts uz Bukovinu Tatšaņsku un distance saīsināta līdz 130 km.
Artis Robežnieks
Artis Robežnieks (dzimis Jēkabpilī) ir latviešu aktieris.
Mācījies Jēkabpils 1. vidusskolā un Jēkabpils bērnu mūzikas skolā, kur mācījies spēlēt tenoru. 1993. gadā beidzis Latvijas Valsts konservatorijas Daugavpils teātra aktieru kursu un sācis strādāt Daugavpils teātrī. 2007. gadā stažējies meistarklasēs Brodvejā, Amerikā. Dailes teātra aktieris kopš 1996. gada.
2013. gadā par ilggadēju un nozīmīgu veikumu Aleksandra Čaka daiļrades popularizēšanā apbalvots ar Aleksandra Čaka balvu.
Karogi (ciems)
Karogi ir ciems Limbažu novada Staiceles pagastā. Atrodas pagasta dienvidu daļā 4 km no pagasta centra Staiceles, 40,5 km no novada centra Limbažiem un 126 km no Rīgas.
Šauri
Šauri var būt:
Kataras administratīvais iedalījums
Kataras administratīvo iedalījumu veido 7 beledījas (ar).
Jūakims Lindstrems
Jūakims Lindstrems (sv; dzimis ) ir zviedru hokejists, malējais uzbrucējs, Zviedrijas hokeja izlases dalībnieks. Pašlaik (2018) Lindstrems spēlē Zviedrijas hokeja līgas vienības Šellefteo AIK sastāvā.
Spēlētāja karjera
Profesionāļa karjeru Lindstrems sāka 2000.—01. gada sezonā, kad aizvadīja 10 spēles Zviedrijas Elitsērijas kluba Modo Hockey sastāvā. Komandas rindās hokejists spēlēja līdz pat 2004.—05. gada sezonas otrajai pusei, kad pievienojās Amerikas hokeja līgas klubam Sirakjūsas "Crunch".
2005.—06. gada sezonā Lindstrems debitēja NHL, trīs spēles aizvadot Kolumbusas "Blue Jackets" rindās. Turpmākajās sezonās Lindstremam tā arī "Blue Jackets" rindās nostiprināties neizdevās. 2008.—09. gada sezonā viņš aizvadīja 44 spēles Fīniksas "Coyotes" sastāvā, taču tad atgriezās Eiropā.
2009.—10. gada sezonu Lindstrems aizvadīja KHL klubā Ņižņijnovgorodas "Torpedo", taču tad pievienojās Zviedrijas Elitsērijas vienībai Šellefteo AIK, 2010.—11. gada sezonu noslēdzot kā visas līgas rezultatīvākais spēlētājs. 2011.—12. gada sezonu Lindstrems uzsāka NHL klubā Kolorādo "Avalanche", taču pēc 16 aizvadītām spēlēm atgriezās AIK sastāvā. 2012.—13. un 2013.—14. gada sezonās Lindstrems kopā ar AIK kļuva par Zviedrijas čempionu. 2014. gadā Lindstrems ieguva gan līgas vērtīgākā, gan labākā spēlētāja balvas.
2014.—15. gada sezonu hokejists vēlreiz uzsāka NHL, šoreiz Sentluisas "Blues" rindās. Sezonas vidū Lindstrems tika aizmainīts uz Toronto "Maple Leafs", taču īsi pēc sezonas beigām noslēdza līgumu ar KHL klubu Sanktpēterburgas SKA. Gadu vēlāk atgriezās AIK sastāvā. 2014., 2017. un 2018. gadā tika atzīts par līgas vērtīgāko spēlētāju.
Teodors Hermanovskis
Teodors Hermanovskis ( — ) bija latviešu inženieris un valstsvīrs. Latvijas Pagaidu valdības pirmais satiksmes un darbu ministrs. Viens no funkcionālisma aizsācējiem Latvijā.
Dzīvesgājums
Dzimis Jaunjelgavā, lauksaimnieka ģimenē. 1905. gada revolūcijas dalībnieks. Vairoties no represijām, neilgu laiku dzīvojis emigrācijā Šveicē. Pēc atgriešanās 1911. gadā pabeidzis Rīgas Politehnisko institūtu. No 1912. gada Hermanovskis bija Rīgas—Orlas dzelzceļa valdes inženieris.
Pirmā pasaules kara laikā iesaukts armijā, kur dienēja par 12. armijas štāba ceļu pārvaldes priekšnieku. Pēc Kārļa Ulmaņa uzaicinājuma pievienojies Latvijas Pagaidu valdībai, kur Hermanovskis no 1918. gada 19. novembra līdz 1920. gada 11. jūnijam bija satiksmes un darbu ministrs.
No 1920. līdz 1922. gadam laikraksta "Latvijas Sargs" un no 1922. līdz 1923. gadam žurnāla "Nedēļa" redaktors. No 1925. gada darbojies celtniecības uzņēmumos kā būvinženieris. Darbojies kreiso studentu biedrībā Zemgalija. Pēc viņa projektiem Rīgā uzceltas apmēram 100 dzīvojamās un sabiedriskās ēkas, lielākā daļa no tām Teikā. Hermanovska projektētais dzīvokļu un veikalu nams Marijas ielā 8 (1926) ir pirmā funkcionālisma stila celtne Rīgā.
1944. gadā Hermanovskis devās bēgļu gaitās uz Vāciju, kur apmetās Eslingenē. Vēlāk izceļojis uz ASV, kur arī darbojies celtņu projektēšanā un celtniecībā. Miris Edžvoterā, Ņūdžersijā. 2011. gadā Teodora Hermanovska vārdā tika nosaukta viņa plānota iela Torņakalnā.
Gunārs Upenieks
Gunārs Upenieks Važa (dzimis ) ir Krāslavas novada domes priekšsēdētājs. Šo amatu viņš ieņem kopš 2009. gada jūnija. Pirms tam šo amatu ieņēmis no 2005. gada marta līdz 2006. gada 21. novembrim.
Bijis arī 9. Saeimas deputāts.
Aleksejs Sarana
Aleksejs Sarana (ru; dzimis Maskavā) ir Krievijas starptautiskais lielmeistars šahā (2013), kas kopš 2023. gada šaha turnīros pārstāv Serbiju.
Vaļņu iela (Viesīte)
Vaļņu iela ir viena no Viesītes vēsturiskā centra ielām. Tā sākas no Raiņa ielas pie Viesītes pilsētas Vecajiem kapiem un lielāko daļu (270 m) ir līdzena, taisna iela ar asfalta segumu. Satiksme ielā intensīvāka mācību gada laikā, jo iela aizved līdz Viesītes vidusskolai. Atbilstoši tam, padomju laikā ielu pārdēvēja par Pionieru ielu. Lai arī iela pie vidusskolas autobraucējiem beidzas, tās adresācija turpinās pāri Valeskalniņam, uz kura atrodas Viesītes luterāņu baznīca. Valeskalniņš ir Sēlijas paugurvaļņa vienīgais vaļņveida oss, kas austrumos norobežo vēsturisko pilsētas centru. Iela savu nosaukumu ieguvusi tieši šī vaļņa dēļ. Abpus valnim ierīkotas gājēju kāpnes, kas palīdz nokļūt uz baznīcu un savieno Vaļņu ielu ar Kaļķu ielu.
Aleksejs Sarana
Biogrāfija
Piemaskavas šaha skolas audzēknis. 2018. gadā Grieķijā uzvarējis Pasaules ātrā šaha čempionātā jauniešiem U18 vecuma grupā. Tajā pašā gadā uzvarējis Krievijas šaha čempionāta Augstākajā līgā, bet Superfinālā ierindojies 9. vietā. 2019. gadā izcīnījis 2. vietu Krievijas šaha čempionāta Augstākajā līgā, bet Superfinālā palicis 11. vietā. 2019. gadā piedalījies Pasaules šaha kausa izcīņā, kurā 1. kārtā zaudējis citam Krievijas lielmeistaram Aleksandram Predkem.
Ģirts Liuziniks
Ģirts Liuziniks (dzimis ) ir latviešu aktieris.
Aleksejs Sarana
Biogrāfija
2021. gada septembrī Reikjavikā izcīnījis bronzas medaļu Eiropas individuālajā šaha čempionātā. 2021. gada novembrī Rīgā ierindojies 28. vietā 2021. gada "FIDE Chess.com Grand Swiss" turnīrā.
Vaļņu iela (Viesīte)
Ielu savienojumi
Vaļņu iela ir savienota ar šādām ielām:
Ģirts Liuziniks
2008. gadā sāka stradāt par Latvijas Nacionālā teātra aktieri. Par Fredija lomu izrādē "Dziļā skumjā jūra" un Jāņa Bērziņa lomu izradē "Arī vaļiem ir bail" bija nominēts Spēlmaņu nakts 2017/2018 balvai kategorijā "Gada aktieris". 2020. gadā Liuziniks pametu darbu Latvijas Nacionālā teātrī un uzsāka studijas Rīgas Tehniskās universitātes Būvniecības inženierzinātņu fakultātē.
Aleksejs Sarana
Biogrāfija
2023. gada martā Vrņačka Baņā uzvarējis Eiropas individuālajā šaha čempionātā.
Par panākumiem turnīros FIDE 2016. gadā viņam piešķīrusi starptautiskā meistara (IM), bet 2017. gadā - starptautiskā lielmeistara (GM) nosaukumu.
Luč-5A
Luč-5A (Луч-5А; zināms arī kā Luch-5A) ir Krievijas sakaru pavadonis, kas paredzēts Zemes orbītās esošu kosmisko aparātu sakaru nodrošināšainai. Palaists.
Pavadonis izgatavots uzņēmumā Informacionnyje sputnikovyje sistemy pēc Federālās kosmiskās aģentūras pasūtījuma, uz platformas Ekspress-1000 bāzes. Raidītājus un jaudas pastiprinātājus izgatavoja Francijas uzņēmums Thales Alenia Space. Japānas uzņēmums Sumitomo/Nec piegādāja maztrokšņu pastiprinātājus un Majak raidītājus.
Atrodoties ģeostacionārajā orbītā, kosmiskais aparāts retranslē telemetriju un citus datus starp zemās orbītās esošiem Krievijas pavadoņiem, kuri atrodas ārpus zemes staciju sakaru zonas, un zemes stacijām. Tas paredzēts galvenokārt sakaru nodrošināšanai ar Starptautiskās kosmosa stacijas (SKS) Krievijas segmentu un kosmosa kuģiem. Tāpat to var izmantot telemetrijas saņemšanai no nesējraķetēm un to augšējām pakāpēm, kad tās orbītā nogādā derīgās kravas.
Iepriekšējais Luč sērijas pavadonis tika palaists 1995. gadā, bet tas darbojās tikai līdz 1998. gadā. Kopš tā laika Krievijai SKS sakariem nācās izmantot ASV TDRS sistēmu.
Luč-5A tika palaists 11:17:00 UTC ar nesējraķeti Proton-M/Briz-M no Baikonuras kosmodroma 81. laukuma 24. palaišanas iekārtas. Kopā ar to tika palaists Izraēlas pavadonis AMOS-5. Dzinējbloks Briz-M ar nometamām papildu degvielas tvertnēm veica dzinēju četru iedarbināšanu shēmu. Luč-5A no dzinējbloka Briz-M atdalījās 20:10:55. UTC. Pēc tam Briz-M veica dzinēju piekto iedarbināšanu, lai ievadītu orbītā AMOS-5.
Luč-5A tika novietots ģeostacionārajā orbītā punktā 58,5° austrumu garuma testēšanas fāzei. 2012. gada oktobrī pavadonis atradās pozīcijā 95° A.
Heimirs Hadlgrimsons
Heimirs Hadlgrimsons (is; dzimis ) ir islandiešu futbola treneris un bijušais futbolists, spēlējis aizsarga pozīcijā. Kopš 2022. gada ir Jamaikas futbola izlases galvenais treneris.
Karjera
Futbolista karjeru sācis 1986. gadā dzimtās pilsētas Vestmannaeijaras klubā ÍBV. 1993. gada sezonu aizvadījis Höttur, bet uzreiz pēc tam atgriezies ÍBV. Vēlāk spēlējis zemāko līgu komandās, paralēli uzsākot trenera darbu.
Pirmā pieredze trenera darbā tika iegūta 1993. gadā, kad, spēlējot Höttur klubā, trenēja tā sieviešu komandu. No 1998. līdz 2011. gadam strādāja ÍBV kluba sistēmā, sākumā trenējot bērnu un sieviešu komandas, bet vēlāk kļūstot arī par vīriešu komandas galveno treneri.
2011. gada oktobrī, kad par Islandes futbola izlases galveno treneri tika apstiprināts Lāšs Lāgerbeks, Hatlgrimsons kļuva par viņa asistentu. Islande kvalificējās 2014. gada FIFA Pasaules kausa kvalifikācijas izslēgšanas spēlēm, tomēr tajās divu spēļu summā piekāpās Horvātijai un finālturnīrā neiekļuva. Drīz pēc tam tika iecelts par otru galveno treneri līdzās Lāgerbekam.
Abu treneru kopvadībā Islandes izlase kvalificējās 2016. gada Eiropas čempionāta finālturnīram, kurā aizkļuva līdz ceturtdaļfinālam. Pēc tam, kad Lāgerbeks darbu ar Islandes izlasi vairs neturpināja, kļuva par vienīgo tās galveno treneri. Viņa vadībā izlase pirmo reizi vēsturē iekļuva FIFA Pasaules kausa finālturnīrā, kvalificējoties 2018. gada čempionātam Krievijā. Pēc tam, kad komanda nespēja izkļūt no grupas Pasaules kausa finālturnīrā, galvenā trenera amatu atstāja.
No 2018. līdz 2021. gadam strādāja Katarā, vadot Al-Arabi. 2022. gada septembrī tika iecelts par Jamaikas futbola izlases galveno treneri.
Tenjente Eskivela
Tenjente Eskivela (es) bija Argentīnas vasaras polārstacija (patvērums) Dienvidsendviču salās Subantarktikā. Izvietota Tules salas dienvidaustrumos Korvetas Urugvajas pussalas dienvidu krastā pie Fērgusona līča. Izveidota 1955. gada 26. janvārī ar sākotnējo nosaukumu Tule (Refugio Thule) un tā bija pirmā cilvēku apdzīvotā vieta Dienvidsendviču salās. Vēlāk patversme tika pārdēvēta par godu korvetes Uruguay meteoroloģijas virsniekam leitnantam Orasio Eskivelam (Horacio Esquivel), kas piedalījās Šarko ekspedīcijas glābšanā, kā arī Orkadasas stacijas apgādē un personāla nomaiņā 1905. un 1908. gadā. Galvenais iemesls stacijas izveidei bija iezīmēt Argentīnas klātbūtni salās, uz kurām tā pretendēja. Pirmā ekspedīcija sastāvēja no 3 cilvēku komandas un galvenās pētījumu jomas bija meteoroloģija, glacioloģija, radiokomunikācijas, bioloģija un okeanogrāfija. Stacijas personāls tika evakuēts 1956. gada 15. janvārī pēc vulkāna izvirduma Bristola salā, kā rezultātā arī Tules salā tika reģistrētas zemes svārstības un indīgi izgarojumi.
Kremenčuka
Kremenčuka ir pilsēta Ukrainas centrālajā daļā, Poltavas apgabalā. Izvietojusies apgabala dienvidos Dņepras abos krastos 113 km no apgabala centra Poltavas. Kremenčukas rajona centrs. Kremenčukas pilsēta administratīvi iedalās divos administratīvajos rajonos. Kopā ar Horišņu Plavņu, Svitlovodskas pilsētām un mazākām apdzīvotajām vietām veido aglomerāciju ar 450 000 iedzīvotāju.
Vēsture
Par pilsētas dibināšanas gadu tiek uzskatīts 1571. gads, kad Joahima Beļska hronikā minēts Krenčukas cietoksnis, kurā Polijas karalis bija plānojis nometināt Zaporožjes kazakus, lai būtu mazāk konfliktu ar turkiem. Nosaukums cēlies no tjurku valodas kermen — ‘neliels cietoksnis’. Dokumentāli apstiprināta apdzīvotās vietas pastāvēšana no 1673. gada. 1764. gadā Kremenčuka pieskaitīta jaunizveidotajai Jaunkrievijas guberņai un no 1765. līdz 1783. gada bija tās administratīvais centrs. Vēlākos gados apriņķa pilsēta dažādu guberņu sastāvā, bet no 1920. līdz 1922. gadam pastāvēja Kremenčukas guberņa. Pilsētas strauja izaugsme sākās līdz ar dzelzceļa tilta izbūvi pār Dņepru 1872. gadā. Sāka attīstīties rūpniecība. Padomju laikā uzbūvētas lieli mašīnbūves uzņēmumi, tajā skaitā smago automobīļu rūpnīca KrAZ. 1960. gadā netālajā Svitlovodskā tika nodota ekspluatācijā Kremenčukas HES.
Fogts
Fogts (de) jeb voits (pl) ir apzīmējums valdnieka ieceltam ierēdnim kādas teritorijas pārvaldei. Viduslaiku Latvijas vēsturē fogti bija Livonijas ordeņa mestru iecelti pārvaldnieki un soģi Bauskas, Cēsu, Grobiņas, Kandavas, Rēzeknes un Sēlpils pilsnovadu jeb fogteju pārvaldei. Īslaicīgi fogti bija iecelti arī ordeņa pakļautās Zemgales un Žemaitijas pārvaldei.
Vēsture
Kārļa Lielā dibinātās impērijas laikā fogti bija katoļu baznīcas bīskapiju un abatiju pārstāvji laicīgajās tiesās (la). No latīņu valodas šis vārds pārgāja vācu valodā un Svētās Romas impērijas laikā zemes fogti (Landvögte) arvien biežāk pildīja laicīgo valdnieku pārstāvju funkcijas. Viduslaiku Livonijā fogti bija visu bīskapiju un vairāku ordeņa pilsnovadu pārvaldnieki.
Lietuvas dižkunigaitijas teritorijā, arī Latgalē par voitu dēvēja gan pilsētas soģi, gan ciema vecāko jeb ciema stārastu.
D'Esnī raga mitraine
D'Esnī raga mitraine (en) ir mangrovju audze 22 ha platībā Maurīcijas salas dienvidaustrumos. 2011. gadā tā iekļauta Rāmsaras vietu sarakstā.
Mangrovju mežā aug sarkano mangrovju dzimtā ietilpstošie augi Rhizophora mucronata un retāk sastopamā kailsakņu bruguiera (Bruguiera gymnorhiza). Vieta ir dzīves vide vairākiem aizsargājamiem augiem, kā arī tauriņiem Phalanta phalantha un Eurema floricola.
Kubaņas Valsts Agrārā universitāte
Kubaņas Valsts Agrārā universitāte (ru) ir augstākās izglītības iestāde Krasnodarā. Viena no lielākajām agrārajām universitātēm Krievijā.
Asaru prospekts
Asaru prospekts ir galvenā maģistrāle Jūrmalā, kas savieno Asaru un Vaivaru apkaimes. Asaru prospekts sākas krustojumā ar Valtera prospektu un beidzas apļveida krustojumā ar Ventspils šoseju un Talsu šoseju. Krustojumā, kur sākas Asaru prospekts, uz Mellužu pusi, tas turpinās kā Mellužu prospekts. Kopējais ielas garums ir 3250 metri, tā ir klāta ar asfalta segumu. Asaru prospektā satiksmes kustība divās joslās. Ielā ir savrupmāju apbūve.
Ielu savienojumi
Asaru prospekts ir savienots ar šādām ielām:
Sabiedriskais transports
Pa Asaru prospektu kursē 4. autobuss, kā arī 5. mikroautobuss. Līdz 2018. gada 12. februārim pa Asaru prospektu kursēja 10. 10a., 11. mikroautobuss.
Horhe Burručaga
Horhe Luiss Burručaga (es, dzimis ) ir Argentīnas futbola treneris un bijušais futbolists, spēlēja pussarga pozīcijā, bijis Argentīnas futbola izlases dalībnieks. Guvis uzvaras vārtus 1986. gada FIFA Pasaules kausa finālā.
Savas karjeras laikā spēlējis gan Argentīnā, gan Francijā. Ar Independiente komandu 1984. gadā uzvarējis Copa Libertadores un Starpkontinentālajā kausā. Francijā pārstāvējis Nantes un Valenciennes.
Ar Argentīnas futbola izlasi uzvarējis 1986. gada FIFA Pasaules kausā, finālā Burračugam gūstot uzvaras vārtus, 3–2 uzvarā pār Rietumvāciju. Piedalījies arī 1990. gada FIFA Pasaules kausā un divos Copa América.
Kā treneris vadījis komandas Argentīnā un Paragvajā.
Spēlētāja karjera
Indepediente
Argentīna
Individuālie sasniegumi
Stouna
Stouna ( — 'akmens') ir angļu cilmes uzvārds (vīriešu dzimtē Stouns). Cilvēki ar šo uzvārdu:
Rafaels Vornoks
Rafaels Gamaljels Vornoks (en, dzimis Savannā, Džordžijā, Amerikas Savienotajās Valstīs) ir ASV mācītājs un politiķis. 2020. gadā ticis ievēlēts ASV Senātā pārspējot viņa Republikāniskās partijas oponenti Kelliju Lefleri. Rafaels Vornoks sludina tajā pašā Atlantas baznīcā, kur savulaik Mārtins Luters Kings.
Sedna
Sedna, arī 90377 Sedna (simbols: ), ir transneptūna objekts ar diametru apmēram 995 ± 80 km. Sedna, iespējams, ir pundurplanēta, bet precīzi tas nav zināms, jo debess ķermenis atrodas pārāk tālu. Tas ir viens no tālākajiem zināmajiem Saules sistēmas objektiem.
Atklāšana un nosaukums
Sednu atklāja amerikāņu astronomi Maikls Brauns (Mike Brown), Čads Truhiljo (Chad Trujillo) un Dāvids Rabinovics (David Rabinowitz), izmantojot 1,2 m Samuēla Ošina teleskopu Palomāras observatorijā. Atklājums tika veikts jau 2001. gadā sākta pētījuma ietvaros. Izpētot todien iegūtos attēlus, astronomi ievēroja kādu objektu, kurš bija pārvietojies par 4,6 loka sekundēm attiecībā pret zvaigznēm 3,1 stundas laikā. Tam tika piešķirts pagaidu apzīmējums 2003 VB12. Sākotnējie aprēķini rādīja, ka objekts atrodas apmēram 100 AU attālumā un tā orbīta ir ļoti izstiepta. Maikls Brauns vēlāk rakstīja: "Mūsu jaunatklātais objekts ir aukstākā un tālākā no zināmajām vietām Saules sistēmā, tāpēc mēs jūtam, ka būtu atbilstoši to nodēvēt par Sednu". Sedna eskimosu mitoloģijā ir jūras dievība, jūras dzīvnieku saimniece, kuru iztēlojās kā vecu sievieti, kas dzīvo jūras dibenā un izrīko jūras dzīvniekus, laiku pa laikam dodot tos cilvēkiem uzturam. Starptautiskā Astronomijas savienība objektam 2003 VB12 oficiāli piešķīra vārdu Sedna.
Orbīta un fizikālie parametri
Sednas orbīta ir ļoti izstiepta, tās afēlijs atrodas vairāk kā 972 AU attālumā, bet perihēlijs 76 AU attālumā. 2015. gada februārī objekts atradās apmēram 86 AU attālumā un perihēliju sasniegs 2076. gada vidū. Starp zināmajiem objektiem, Sednai ir otrs tālākais perihēlijs, tālāks ir tikai citam transneptūna objektam 2012 VP113. Orbitālais periods Sednai ir 11998 gadi, tas ir garākais starp zināmajiem lielajiem Saules sistēmas ķermeņiem. Novērojumi ar 1,3 m SMARTS teleskopu Serrotololo Starpamerikas observatorijā Čīlē liecina, ka Sedna ir viens no sarkanākajiem debess ķermeņiem Saules sistēmā, gandrīz tikpat sarkans kā Marss. Č.Truhiljo domā, ka objekta sarkano toni veido dažādu ogļūdeņražu nosēdumi jeb tolīni, kuri veidojas ultravioletajam starojumam ilgstoši iedarbojoties uz vienkāršiem organiskajiem savienojumiem. Sednas virsma pēc krāsas izskatās viendabīga, tas nozīmē, ka objekta virsmu, atšķirībā no Saulei tuvāk esošajiem debess ķermeņiem, retāk skar citu debess ķermeņu triecieni. Sednai un diviem citiem ļoti tāliem objektiem ((87269) 2000 OO67 un 2006 SQ372) ir līdzīga krāsa kā ārējiem klasiskajiem Koipera joslas objektiem un kentauram Folam, kas iespējams liecina par to kopīgas izcelsmes apgabalu.
Jarno Koskiranta
Jarno Koskiranta (fi; dzimis ) ir somu hokejists, centra uzbrucējs. Pašlaik (2016) Koskiranta spēlē Kontinentālās hokeja līgas kluba Sanktpēterburgas SKA sastāvā.
Spēlētāja karjera
2013.—14. gada sezonu Koskiranta aizvadīja KHL vienībā Novosibirskas "Sibir". 54 spēlēs hokejists atzīmējās vien ar 13 rezultativitātes punktiem. Nākamā sezona uzbrucējam izvērtās krietni rezultatīvāka, un to viņš noslēdza jau ar 45 punktiem. "Sibir" izdevās sasniegt Austrumu konferences finālsēriju, taču tajā klubs piekāpās Kazaņas "Ak Bars" vienībai.
2015. gada maijā noslēdza līgumu ar Sanktpēterburgas SKA.
Ezerkrasts
Ezerkrasts ir Liepājas apkaime, kas atrodas Liepājas ezera krastā uz dienvidiem no Vecliepājas un rietumos robežojas ar Dienvidrietumu rajonu.
Vēsture
No 1899. līdz 1908. gadam uz dienvidiem no pilsētas uzbūvēja Dienvidu nocietinājumus un Pērkones kanālu. Pēc 1934. gada izveidojās Dienvidu priekšpilsēta, kurā nosaukumus ieguva jaunprojektētās Saldus, Paurupes, Embūtes, Kandavas, Priekules, Tukuma, Vaiņodes, Svētes, Papes, Nidas, Pampāļu, Usmas, Dunikas, Rojas, Cieceres, Reiņa meža, Rūpniecības, Ugāles, Sārnatu, Airītes, Kalētu, Ilmājas, Kalvenes, Rāvas, Gramzdas, Dzērves, Ulmales, Amatas, Tebras, Ķoniņu, Dunalkas, Rudbāržu ielas, Ventas un Daugavas prospekti. Šobrīd no minētajām izzudušas ir Paurupes, Embūtes, Kalētu, Ilmājas, Gramzdas, Aizputes un Gaviezes ielas.
Pēc Otrā pasaules kara 1946. gadā Liepājas pilsētu sadalīja trīs administratīvos rajonos, kuros ietilpa Vecliepāja, Jaunliepāja un Ziemeļu rajons. Dienvidu priekšpilsēta gar Klaipēdas šoseju un Ganību ielu līdz pilsētas robežai ilgu laiku palika mazapbūvēta.
1975. gadā sāka būvēt jaunu mikrorajonu Liepājas ezera un Pērkons kanāla malā. Uzklausot iedzīvotāju ierosinājumus, to nodēvēja par "Ezerkrastu". 1992. gadā Lauku ielā 54 bijušā bērnudārza telpās nodibināja Liepājas Ezerkrasta sākumskolu.
2005. gadā Ezerkrastā dzīvoja 16% no Liepājas iedzīvotāju kopskaita, turpretī Vecliepājā dzīvoja 26%, Ziemeļu priekšpilsētā – 22%, Karostā – 10%, Dienvidrietumu rajonā 8%, Tosmarē – 6%, Jaunliepājā – 8%, Zaļajā birzē – 6%, bet Jaunajā pasaulē <1% no iedzīvotāju kopskaita.
2013. gadā pabeidza Liepājas tramvaja līnijas pagarināšanu no Dienvidrietumu rajona līdz Ezerkrastam, izveidojot tramvaja apgriešanās apli tiešā Liepājas ezera piekrastes tuvumā.
Stone
Stone ir angļu cilmes uzvārds, tas var būt:
Stropkovas apriņķis
Stropkovas apriņķis ir Slovākijas Prešovas apgabala administratīvā iedalījuma vienība. Robežojas ar Prešovas apgabala Medzilaborces, Humennes, Vranovas pie Topļas un Svidnīkas apriņķi, kā arī Poliju.
1945. gada Kacujamas nogalināšanas incidents
1945. gada Kacujamas nogalināšanas incidents notika pēc Okinavas kaujas neilgi pirms Otrā pasaules kara beigām Klusajā okeānā kad vietējie iedzīvotāji no Kacujamas ciemata netālu no Nago, Okinavas, nogalināja trīs afroamerikāņu jūrniekus. Daudzus gadus vēlāk daži ciema iedzīvotāji atzinās, ka katru nedēļas nogali trīs melnie ASV jūrnieki, iespējams, apmeklēja ciematu ap to laiku un katru reizi viņi vardarbīgi sagūstīja sievietes pakalnos un izvaroja viņas. Kad jūras kājnieki sāka pārliecinoši veikt savu iknedēļas rituālu neapbruņoti, ciema iedzīvotāji ziņoja, ka vietējie vīrieši vienu reizi aplenca un nogalināja visus trīs. Viņu ķermeņi tika paslēpti tuvējā alā, baidoties no atriebības pret ciemu, tas bija ciema noslēpums līdz 1997. gadam. Kopš slepkavībām vietējie iedzīvotāji ir dēvējuši alu par "Kuronbō Gama", kas tulkojumā nozīmē "Tumšādainu zēnu ala".
Uzbrukums
Lai slēptu nāves gadījumus, ķermeņi tika nogremdēti vietējā alā, kurai bija 15 m liels padziļinājums netālu no ieejas.
Kad vīrieši neatgriezās Jūras korpusa posteņos, viņi 1945. gada vasarā tika uzskaitīti kā iespējamie dezertieri. Pēc gada bez pierādījumiem par notikušo viņi tika pasludināti par bezvēsts pazudušiem.
Paliec
"Paliec" (en) ir 2005. gada ASV psiholoģiska trillera filma, kuras režisors ir Marks Forsters. Filmā galvenās lomas atveido Jūens Makgregors, Naomi Votsa un Raiens Goslings.
Jurijs Djakonovs
Jurijs Djakonovs (dzimis Rīgā) ir latviešu aktieris un režisors.
2011. gadā ieguvis "Spēlmaņu nakts" žūrijas speciālbalvu par izrādi "Heda".
HORYU-II
HORYU-II ir Japānas studentu eksperimentāls pavadonis, kas palaists 2012. gada maijā.
Pavadoni izgatavojuši Kjusju Tehnoloģiju institūta studenti. Tā masa ir 7,1 kg un izmēri — 350 × 310 × 315 mm. HORYU-II veidots, lai iesaistītu studentus Zemes mākslīgā pavadoņa projektēšanā un izgatavošanā. Pirmoreiz pasaulē tiks izmēģināta sprieguma ģenerēšana kosmosā. Pavadonī uzstādīta attēlu kamera izglītības programmas ietvaros.
HORYU-II tika palaists 16:09 UTC ar nesējraķeti H-IIA/202 (lidojums 21) no Tanegasimas kosmosa centra. HORYU-II kopā ar SDS-4 bija palīgkrava pavadoņiem SHIZUKU un KOMPSAT-3
Emma Stouna
Vislielāko atzinību Stouna guvusi ar lomu filmā "La La Land: Kalifornijas sapņi" (2016). Par šo lomu ieguvusi Amerikas Kinoakadēmijas balvu kā labākā aktrise galvenajā lomā, kā arī Zelta globusa balvu un BAFTA kino balvu.
Džūljuss Jego
Džūljuss Kiplagats Jego (en; dzimis ) ir Kenijas vieglatlēts, startē šķēpa mešanas sacensībās.
2015. gada Pasaules čempionātā izcīnīja uzvaru ar 92,72 m tālu metienu. Tas viņu ierindoja 3. vietā starp vistālāk metušajiem šķēpa metējiem, tālāk ir metuši Jans Železnijs un Aki Parviainens. Pirmais Kenijas vieglatlēts, kas izcīnījis uzvaru Pasaules čempionātā mešanas disciplīnās. 2013. gada Pasaules čempionātā bija ierindojies 4. vietā (85,40 m), kļūdams par pirmo Kenijas vieglatlētu, kas kvalificējies pamatsacensībām laukuma disciplīnās.
Divas reizes izcīnījis uzvaru Āfrikas čempionātā, 2011. gadā kļuvis par Visāfrikas spēļu uzvarētāju. 2014. gadā uzvarējis Nāciju Sadraudzības spēlēs. Londonā ierindojās 12. vietā.
Šķēpa mešanas tehniku apguvis, skatoties YouTube video, kā šķēpu met Železnijs, Andrēass Tūrkildsens.
Oud-Heverlee Leuven
Oud-Heverlee Leuven, pazīstams arī kā OH Leuven vai OHL, ir profesionāls Beļģijas futbola klubs no Lēvenas. Pašlaik spēlē Beļģijas futbola čempionāta augstākajā līgā — Pro līgā jeb Pirmajā A divīzijā. Mājas spēles komanda aizvada Den Dreef stadionā, kura ietilpība ir 10 020 vietu. Klubs tika nodibināts 2002. gadā, apvienojoties trīs klubiem: FC Zwarte Duivels Oud-Heverlee, Daring Club Leuven un Stade Leuven. 2011. gadā uzvarēja Beļģijas futbola otrajā spēcīgākajā līgā un pirmoreiz iekļuva augstākajā līgā.
Čaks Graslijs
Čārlzs Ernests Graslijs (Charles Ernest Grassley, dzimis ) ir Amerikas Savienoto Valstu politiķis, pārstāv ASV Republikānisko partiju. Kopš 1981. gada ir ASV senators, pārstāvot Aiovas štatu. Pirms kļūšanas par ASV senatoru Graslijs bija ASV pārstāvju palātas deputāts, no 1975. gada līdz 1981. gadam pārstāvot Aiovas 3. kongresa apgabalu. No līdz  viņš bija ASV Senāta prezidents pro tempore, kurš aizvieto ASV viceprezidentu, jeb ASV Senāta prezidentu.
Dzimis Ņūhārtfordā, Aiovas štatā, Graslijs 1955. gadā no Aiovas Universitātes saņēma bakalaura grādu politiskajās zinātnēs. Pēcāk, 1959. gadā viņš kļuva par Aiovas Pārstāvju palātas deputātu. 1975. gadā viņš tika ievēlēts ASV Pārstāvju palātā, pārstāvot Aiovas 3. kongresa apgabalu. 1981. gadā Graslijs tika ievēlēts ASV Senātā, pārstāvot Aiovas štatu.
Graslijs ir viens no diviem pašreizējiem ASV senatoriem, kas jau bijis ASV senatora amatā Džimija Kārtera prezidentūras laikā, otram esot Vērmontas senatoram Patrikam Leihijam.
INTOSAI
Starptautiskā Augstāko revīzijas iestāžu organizācija (INTOSAI) ir autonoma, neatkarīga un apolitiska pārnacionāla pasaules valstu revīzijas institūciju apvienība. Organizācijas biedri ir nacionālās augstākās revīzijas iestādes, kuras INTOSAI organizācijā pārstāv septiņas augstāko revīzijas iestāžu veidotas reģionālās darba grupas : AFROSAI, ARABOSAI, ASOSAI, CAROSAI, OLACEFS, PASAI un EUROSAI jeb Eiropas Augstākās revīzijas iestāžu apvienība. Organizācijā ir 193 dalīborganizācijas (188 nacionālās institūcijas, Eiropas Revīzijas palāta un četras asociētās dalīborganizācijas).
Latvijas Republikas Valsts kontrole ir INTOSAI dalīborganizācija kopš 1994.gada 17.oktobra.
Darbība
Organizācija ik pēc trim gadiem tiek organizēta kopēja konference – Starptautiskais Augstāko revīzijas iestāžu kongress (INCOSAI). Pirmais INCOSAI kongress notika 1953.gadā Havanā, Kubā, savukārt līdz šim pēdējais kongress – „INCOSAI XXI” - 2013.gadā Pekinā, Ķīnā.
Pasaules augstākās ēkas
Šis ir pasaulē augstāko ēku saraksts. Šajā sarakstā nav iekļauti televīzijas torņi un citi līdzīgi objekti.
INTOSAI
Vēsture
Kopīgas augstāko revīzijas iestāžu pārstāvošas pārnacionālas organizācijas izveides pamati ir meklējami jau 20.gs. sākumā, arvien pieaugot valsts administratīvo pārvaldes mehānismu sarežģītībai. Rezultātā 1910.gadā Briselē norisinājās Administratīvo zinātņu kongress, kurā tika nolemts izveidot starptautisku sadarbības komisiju. Starpkaru periodā Starptautiskās komisijas ik pēc četriem gadiem rīkoja sadarbības kongresus, līdz 1930.gadā tika izveidots Starptautiskais Administratīvo zinātņu institūts.
Pēc Otrā Pasaules kara, atjaunojot institūta darbību, 1947.gadā notika pirmais pēckara Starptautiskais Administratīvo zinātņu kongress, kurā piedalījās arī atsevišķu valstu augstāko revīzijas iestāžu pārstāvji. Kongresa laikā Bernē, Šveicē tika pārrunātas vienotas starptautiskas augstāko revīzijas iestāžu organizācijas izveides iespējas.
Pirmais INCOSAI kongress notika 1953.gadā Havanā, Kubā, kā laikā 34 audita organizāciju vadībā tika nodibināta INTOSAI. Tika nolemts turpmākai darbības nodrošināšanai Havanā izveidot INTOSAI pastāvīgo sekretariātu. Pēc Kubas revolūcijas un Kubas augstākās revīzijas iestādes izformēšanas INTOSAI sekretariāta funkcijas uzņēmās Austrijas augstākā revīzijas iestāde.
Kopš 1967.gada INTOSAI ir ANO dalīborganizācija ar konsultatīvas nevalstiskas organizācijas statusu.
Mihals Handzušs
Spēlētāja karjera
Profesionāļa karjeru Handzušs sāka 1995.—96. gada sezonā, kad debitēja Slovākijas Ekstralīgas kluba HC Banska Bystrica sastāvā. Nākamo sezonu hokejists aizvadīja HK Popradas rindās, taču tad pārcēlās uz Ziemeļameriku.
1997.—98. gada sezonu uzbrucējs aizvadīja AHL, taču 1998.—99. gada sezonā prata izcīnīt vietu NHL kluba Sentluisas "Blues" pamatsastāvā. 2000.—01. gada sezonas vidū Handzušs gan tika aizmainīts uz Fīniksas "Coyotes" vienību. 2002. gada vasarā uzbrucējs tika aizmainīts vēlreiz, šoreiz — uz Filadelfijas "Flyers" vienību.
"Flyers" rindās Handzušs aizvadīja arī savu rezultatīvāko sezonu, 2003.—04. gada sezonā atzīmējoties ar 58 punktiem 82 spēlēs. 2004.—05. gada NHL sezonas lokauta laikā spēlēja Slovākijas Ekstralīgas klubā HKm Zvolen, taču tad atgriezās Filadelfijā.
2006. gada vasarā Handzušs tika aizmainīts uz Čikāgas "Blackhawks" vienību, tās sastāvā gan aizvadot tikai vienu sezonu, jo pēc gada uzbrucējs noslēdza četru gadu līgumu ar Losandželosas "Kings". 2011. gada vasarā, beidzoties līgumam ar "Kings", Handzušs pievienojās Sanhosē "Sharks" rindām, kas hokejistu 2012.—13. gada sezonas nogalē aizmainīja uz Čikāgas "Blackhawks", Handzušam kopā ar komandu izcīnot Stenlija kausu. 2014. gada vasarā jaunu līgumu ar klubu viņš nenoslēdza.
2014. gada decembrī uz pārbaudes laiku pievienojās HK Banska Bistrica.
Slovākijas hokeja izlases sastāvā kļuvis par 2002. gada Pasaules čempionu, kā arī izcīnījis divas sudraba medaļas.
Tundras sējas zoss
Tundras sējas zoss jeb vienkārši tundras zoss (Anser serrirostris) ir liela auguma pīļu dzimtas (Anatidae) ūdensputns. Tai ir 2 pasugas. Mājo Eiropas un Āzijas ziemeļos. Saskaņā ar 2015. gada putnu sistemātiku tundras sējas zoss, kas kādreiz bija viena no sējas zoss pasugām, mūsdienās tiek klasificēta kā atsevišķa suga.
Izplatība
Tundras sējas zoss ligzdo tundrā, no Krievijas ziemeļrietumiem līdz Sibīrijas ziemeļaustrumiem (Anadiras apkārtnei). Ziemo Eiropas centrālajā un rietumu daļā, kā arī Āzijā uz dienvidiem no ligzdošanas areāla, ziemotājiem sasniedzot Beļģiju, Vāciju, Itāliju un austrumos Japānu un Ķīnu.
Latvijā
Tundras sējas zoss Latvijā ir parasta caurceļotāja gan pavasarī, gan rudenī. Ziemo reti, galvenokārt novērojami atsevišķi īpatņi vienatnē. Latvijas teritorijā sastopama Krievijas ziemeļos dzīvojošā pasuga — Anser serrirostris rossicus.
Izskats
Tundras sējas zoss ir liela auguma ūdensputns. Tās ķermeņa garums ir 65—90 cm, spārnu izplētums 140—174 cm, svars 1,7—4 kg. Mazākā no abām pasugām ir Krievijas ziemeļrietumos dzīvojošā sējas zosis, kuras lielāko īpatņu lielums ir 80 cm.
Knābis nominālpasugai ir garš, melns, ar oranžu svītru uz tā. Ziemeļrietumu pasugai, kas sastopama arī Latvijā, knābis toties ir samērā īss, masīvs, pamatne un gals ir melni, bet vidus daļa oranža, arī kajas un pēdas ir koši oranžas. Apspalvojums ķermeņa augšpusē ir pelēkbrūns, ūpaši tumšas ir spārnu virspuses, izceļoties baltajām spārnu spalvu maliņām. Ķermeņa apakšpuse ir gaišāka, vēders un zemaste balta. Jaunie putni izskatās līdzīgi pieaugušajiem, bet to apspalvojums ir gaišāks un baltie spalvu kantītes mazāk izteiktas.
Uzvedība
Pavasarī tundras sējas zosis apmetas vēsākās biomās purvu un ezeru tuvumā. Ziemošanas periodā tās pamatā uzturas plašos tīrumos un pļavās, īpaši iecienītas ir lauksaimniecības zemes ezeru un purvu tuvumā. Kopumā sējas zosīm ūdens nepieciešams mazāk nekā meža zosīm. Šie putni lielāko daļu laika pavada uz sauszemes. Tās lieliski staigā un skrien pa sauszemi. Spalvu maiņas laikā sējas zosis no ienaidnieka glābjas skrienot, nevis slēpjoties zālājā vai nirstot.
Galvenā iezīme, kas raksturo sējas zosis, ir to agresivitāte, kas ir īpaši izteikta ligzdošanas laikā, aizsargājot savu teritoriju. Agresijas sātvoklī zoss kakls var būt vertikāls, slīpi diognāls un horizontāls. Papildus zoss sabož kakla spalvas un sit spārnus. Ja kakls ir noliekts guļus stāvoklī, tas liecina, ka zoss tūlīt uzbruks. Visnervozākā ir Krievijas ziemeļrietumos ligzdojošā pasuga. Tundras sējas zosis ir aktīvas dienas laikā, bet medību sezonā tās kļūst aktīvas nakts laikā.
Barība
Tundras sējas zosis ir veģetārietes. Tās barojas ar zāli, lakstaugiem, sēklām, tai skaitā ar dažādiem graudiem (kukurūzu, rīsiem, miežiem, kviešiem) un riekstiem, pākšaugiem (iecienītas ir sojas pupas), saknēm un gumiem (cukurbietēm un kartupeļiem), un koku lapām.
Ligzdošana
Tundras sējas zosis veido monogāmus pārus uz mūžu. Dzimumbriedumu tās sasniedz otrajā vai trešajā gadā. Laikā, kad jaunās zosis izvēlas savu partneri, riesta rituāli ilgst vairākas nedēļas, savstarpējās tēviņu cīņas ieskaitot. Kad parneris ir izvēlēts, savienība tiek noslēgta ar īpašu ceremoniju. Šī ceremonija tiek atkārtota katru gadu, kad pavasarī pāris atkal satiekas ligzdošanas vietā. Sējas zosis bieži ligzdo lielā piekūna un bikšainā klijāna ligzdas tuvumā. Plēsīgie putni kalpo kā lieliski ligzdošanas teritorijas aizsargātāji pret lapsām.
Ienaidnieki
Galvenie tundras sējas zosu ienaidnieki ir cilvēki, tā kā tie ir medījamie putni. Savvaļas ienaidnieki ir polārlapsas, kuras uzbrūk mazakiem īpatņiem un mazuļiem. Izņēmumu gadījumos lapsas uzbrūk perēklim. Arī lielie plēsīgie putni apdraud mazuļus.
Sistemātika
Tundras sējas zosij ir 2 pasugas:
Mlada Boleslava
Mlada Boleslava (cz) ir pilsēta Čehijā, Centrālčehijas apgabala Mlada Boleslavas apriņķa centrs pie Jizeras upes. Autobūves centrs (Škoda).
Sweetwater
Sweetwater bija rokgrupa no Losandželosas, ASV. Tā pamatā izpildīja psihedēlisko un folkroku, taču grupas mūzikā saskatāma arī R&B, popmūzikas, džeza un Latīņamerikas muzikālo tradīciju ietekme. Grupas repertuāra daudzveidībā nozīmīgu lomu spēlēja arī tās rokgrupai neparasti lielais sastāvs, proti, astoņi dalībnieki, kas spēlēja ne tikai tā laika rokgrupām raksturīgos instrumentus — ģitāru, basģitāru, bungas, bet arī taustiņus, flautu, čellu un kongu.
Mlada Boleslava
Kā karaļa pili dibinājis kņazs Boleslavs II 10. gadsimta otrajā pusē. Nosaukta par Jauno (Mladá), jo netālu atradās cita Boleslavas pils (mūsdienās Brandīsa pie Labas - Stara Boleslava). Strauji attīstījās, jo atradās pie Prāgas ceļa uz Brandenburgu. 1334. un 1436. gadā ieguva pilsētas tiesības. 1526. gadā Mlada Boleslava iekļāvās Hābsburgu impērijas sastāvā. 16. gadsimtā tā kļuva par ievērojamu brāļu draudžu centru. Šeit rezidēja brāļu draudžu bīskaps un atradās grāmatu spiestuve. Pēc katolisma nostiprināšanās pilsētas iedzīvotāju skaits saruka, tomēr 17. un 18. gadsimtā Mlada Boleslava izveidojās par ebreju kultūras centru. 1895. gadā Mlada Boleslavā nodibināja kompānijas Laurin & Klement autorūpnīcu. Mūsdienās tā pazīstama kā autobūves kompānijas Škoda galvenais centrs. 1919. gadā pilsēta iekļāvas Čehoslovākijā. Kopš 1993. gada — Čehijā.
Sweetwater
Sweetwater pastāvēja no 1967. gada līdz 1971. gadam, bet tās vēl dzīvie dalībnieki uz brīdi atkal apvienojās 90. gadu otrajā pusē. Grupa bija nozīmīga hipiju subkultūras pārstāve, lai gan neguva tik lielu ievērību atsevišķi šīs kustības mūziķi. Sweetwater bieži uzstājās kā atklājošā grupa populārāku mūziķu, piemēram, The Doors un The Animals, koncertos. Grupa vislabāk pazīstama kā Vudstokas festivāla dalībniece 1969. gadā. Bija paredzēts, ka tā būs pirmā grupa, kas uzstāsies pasākumā, taču viņi aizkavējās sastrēguma dēļ un par pirmo festivāla mūziķi kļuva Ričijs Heivenss.
Mlada Boleslava
Pilsētā bāzēta Čehijas Ekstralīgas hokeja komanda BK Mladá Boleslav.
Sweetwater
Pirmsākumi
Grupas dalībnieki iepazinās Losandželosas kafejnīcās notiekošajās džemsesijās. Kafejnīcās notika arī pirmie grupas koncerti. Sweetwater jau pirmsākumos kļuva par psihedēliskā roka/folkroka jauktā stila pionieriem. Bieži tiek salīdzināti ar grupu Jefferson Airplane. 1968. gadā par grupas oficiālo pārstāvi kļuva mūzikas izdevniecība Reprise Records. Tajā pašā gadā iznāca grupas debijas pašnosaukuma albums "Sweetwater". Tas kļuva par vienīgo grupas albumu, kam izdevās nonākt ASV nacionālajā topā, lai arī tikai 200. vietā. Pēc albuma iznākšanas, 1968. un 1969. gadā, grupa bieži koncertēja kopā ar daudz slavenākajiem laikabiedriem The Doors. Sweetwater bieži bija arī britu grupas The Animals atklājošais priekšnesums. Grupa uzstājās daudzveidīgās situācijās — klubos un kafejnīcās, koncertzālēs, televīzijā, koncertos kopā ar citiem mūziķiem un lielākajā daļā tā laika populārās un rokmūzikas festivālu, ieskaitot Vudstokas festivālu.
Mlada Boleslava
Mlada Boleslava ir hokejista Martina Havlāta (Martin Havlát, 1981), hokejista Radima Vrbatas (Radim Vrbata, 1981) un šķēpmetēja Jana Železnija (Jan Železný, 1966) dzimtā pilsēta.
Sweetwater
Vudstoka
Sākotnēji bija plānots, ka Sweetwater būs pirmā grupa, kas uzstāsies Vudstokā. Šāds plāns tika izstrādāts tīri praktisku apsvērumu dēļ — grupas taustiņinstrumentālists Alekss Del Zoppo (Alex Del Zoppo) bija pieteicies ASV Armijas rezervistos, un nākamajā rītā viņam bija jāierodas treniņnometnē Kalifornijas štatā — valsts pretējā stūrī. Skatītāju masām plūstot uz festivāla norises vietu, radās milzīgi satiksmes sastrēgumi, kuru dēļ Sweetwater nespēja laicīgi nokļūt galā. Grupas vietā Vudstokas mūziķa vietu izpildīja folkroka dziedātāja Ričija Heivensa vadītais trio.
Galu galā grupas dalībniekus un aprīkojumu līdz festivāla norises vietai nogādāja ar helikopteru. Grupas dalībniekus pārsteidza milzīgais skatītāju pūlis, kurš tajā brīdī sastāvēja no aptuveni 200 000 cilvēku jeb puses no festivāla galīgā apmeklētāju skaita. Festivāla rīkotāji skatuves priekšā bija uzstādījuši mediju platformu, uz kuras atradās žurnālisti, fotogrāfi un kinooperatori, taču tā mazināja grupas iespējas brīvi komunicēt ar klausītājiem. Papildus sarežģījumus radīja arī tehniskas problēmas ar apskaņošanas aprīkojumu. Par spīti sarežģījumiem grupai izdevās iekustināt pūli un tās uzstāšanās noslēdzās ar stāvovācijām.
Avārija un darbības beigas
1969. gada 8. decembrī grupas dziedātāja Nensi Nevinsa (Nansi Nevins) cieta autoavārijā — viņas mašīnai uztriecās dzērumā esošs šoferis. Nevinsa guva galvas smadzeņu traumu, kuras dēļ uz 10 dienām nonāca komā. Dziedātājai tika veikta traheostomija (mākslīgas atveres izveidošana elpvadā pēc kakla traumas, lai cietušais varētu elpot), kuras dēļ Nevinsa izdzīvoja, taču tika traumēta viena no viņas balss saitēm un viņa zaudēja spēju dziedāt uz vairākiem gadiem. Nākamo divu gadu laikā grupa izdeva vēl divus albumus — "Just for You", kas līdzinājās viņu debijas albumam, un folkroka tradīcijās balstīto "Melon". Abos albumos vadošā dziedātāja lomu uzņēmās citi grupas locekļi, taču Nevinsas atveseļošanās pēc traumas ieilga un grupa nebija gatava uzņemt savās rindās jaunu dziedātāju. Grupas uzstāšanās netika iekļauta 1970. gada filmā par Vudstokas festivālu un notikuma albumā, tādēļ grupas atbalstītāji par to ātri vien aizmirsa un 1971. gadā pēc īsas koncerttūres grupa izjuka.
Grupa atkal apvienojās uz Vudstokas 25 gadu jubileju 1994. gadā. To pārstāvēja vien trīs no sākotnējiem dalībniekiem — Nevinsa, Del Zoppo un basģitārists Freds Herrera. Vairākus gadus pēc grupas izjukšanas Nevinsai bija izdevies atsākt dziedāt, taču viņa izteicās, ka "nekad vairs nedziedās kā agrāk". Del Zoppo un Herrera turpināja savas muzikālās karjeras kā solisti, bet pārējie grupas dalībnieki līdz 1994. gadam pameta darbu mūzikas industrijā vai nomira.
Lielā sīga
Lielā sīga (Otis tarda) ir liela auguma sīgu dzimtas (Otididae) putns, kas ir vienīgā suga lielo sīgu ģintī (Otis). Tai ir divas pasugas. Lielā sīga mājo Eiropā, Āzijā un Ziemeļāfrikā. Daudzviet Eiropā lielā sīga ir izmirusi un vairs nav sastopama vai arī esošās populācijas ir ļoti mazas.
Izplatība
Lielās sīgas izplatība ir ļoti fragmentēta. Tā sastopama Eiropas dienviddaļā (Spānijā un Portugālē, sastādot 60% no kopējās sīgu populācijas ), centrālajā (Ungārijā, Slovākijā un Austrijā) un austrumu daļā (Bulgārijā, Ukrainā un Krievijas dienvidos). Ārpus Eiropas lielās sīgas sastopamas arī Turcijā, Irānas rietumos, Kazahstānā un Kirgizstānā, kā arī atsevišķa populācija mājo Mongolijas austrumos, areālam paplašinoties tuvākajos Krievijas un Ķīnas apgabalos. Sastopama arī Marokas ziemeļu daļā.
Eiropas, Turcijas un Ziemeļāfrikas populācijas ir nometnieki un ziemo ligzdošanas areālā. Lielākā daļa Āzijas populācijas ir gājputni un migrē uz dienvidiem, ziemo Tuvajos Austrumos, Vidusāzijā un Ķīnā.
Izskats
Lielā sīga ir liela auguma putns ar garu kaklu un kājām. Tā ir vislielākā no visām sīgām un līdz ar gulbjiem lielās sīgas ir vienas no smagākajiem lidojošiem putniem pasaulē. Raksturīgs dzimumu dimorfisms, un tēviņi ir izteikti lielāki nekā mātītes. Tēviņa ķermeņa garums ir 90—105 cm, spārnu plētums 210—260 cm, svars 5,8—24 kg. Mātītes ķermeņa garums ir 75—85 cm, spārnu plētums 170—190 cm, svars 3,3—5,3 kg.
Ligzdošanas sezonas laikā tēviņa apspalvojums augšpusē, asti ieskaitot, ir zeltaini brūni un melni svītrots. Spārni galvenokārt balti, pleci zeltaini melni svītroti. Uz sakļautiem spārniem gar spārnu ārējo malu redzama plata, balta josla. Astes spalvu gali balti. Ķermeņa apakšpuse balta, spārnu apakšu ieskaitot. Galva un kakla augšējās daļas priekšpuse gaiši pelēkzila, virzienā uz leju apspalvojumam pamazām kļūstot baltam. Krūtis un kakla lejas daļa koši ruda vai kastaņbrūna ar zeltainu toni. Tēviņam kļūstot vecākam, zeltainais tonis kļūst košāks. Pie knābja pamatnes abās pusēs aug garas, baltas spalvas, kas atgādina skaras, tās ir apmēram 120—150 mm garas. Šādas skaras tēviņam izaug apmēram 3 gadu vecumā un turpina nepārtraukti augt apmēram līdz 6 gadu vecumam. Knābis ir pelēks, acis tumši brūnas. Spēcīgās kājas pelēcīgi zaļganbrūnas vai pelēkas. Ārpus vairošanās sezonas tēviņam pēc 6 gadu vecuma nav knābja skaru, tā kakls un krūtis kļūst gaiši pelēkas.
Mātītes apspalvojums ir pelēcīgāks, zeltainā apspalvojuma vietā ir gaiši brūns apspalvojums. Jaunie putni līdzīgi mātītei, vienīgi to galva un kakls ir gaiši brūni, kā arī to mugurpuses melnās svītras pelēkākas, mazāk kontrastainas.
Uzvedība
Lielā sīga mājo atklātos, plašos līdzenumos (stepē, ganībās, plašos zālājos). Spānijā putni sastopami arī korķozolu un olīvkoku birzīs. Lielā sīga ir ļoti uzmanīga un nervoza, tā necieš cilvēka tuvumu ne ligzdošanas, ne ārpus ligzdošanas laikā.
Gandrīz visa gada garumā tēviņi un mātītes veido barus pēc dzimuma piederības. Izņēmums ir ligzdošanas sezona. Ziemas laikā tēviņu barā tiek izveidota stingra hierarhija, dominanci nostiprinot un pierādot agresīvās savstarpējās cīņās. Reizēm tēviņi ļoti spēcīgi viens otru savaino (vai nu kaklā vai galvā).
Lielās sīgas lidojums ir spēcīgs un majestātisks, ar regulārām, lēnām spārnu vēdām. Šo putnu angliski mēdz saukt arī par lidojošo cietoksni (en). Galva un kakls ir izstiepti taisni uz priekšu, bet kājas tiek turētas zem astes. Lidojuma ātrums var sasniegt 80 km/h.
Ligzdošana
Ligzdošanas sezona sākas pavasarī, atkarībā no reģiona mātīte olas dēj maijā vai jūnijā. Ligzdošanas sezonas iesākumā tēviņi un mātītes pulcējas riestos. Tēviņi cenšas pievērst sev mātītes uzmanību, veidojot figūru "ritenis": tēviņš atliec galvu uz atpakaļu pāri mugurai un uzpūš rīkles maisu; knābis ir pacelts stāvus gaisā, kā arī garās sejas bārkstis tiek izvērstas vēdeklī ap knābi; spārnu sekundārās spalvas tiek savērptas un izvērstā veidā izceltas stāvus gaisā. Šajā brīdī tēviņš atgādina baltu mākoni, kas saskatāms vairāku kilometru attālumā. Šādā pozā tēviņš atrodas ilgāku laiku, gaidot kādas mātītes uzmanību. Riesta rituāla laikā tēviņš ir kluss. Riestos šādā pozā vienlaicīgi atrodas vairāki tēviņi. Mātītes ierodas riestos vairākas dienas pirms sapārošanās un vēro tēviņus.
Ligzda atrodas uz zemes, ieslēpta starp augstiem augiem. Tā var būt sekla ieskrāpēta iedobe vai arī dabīga iedobe, retumis izklāta ar sausas zāles gabaliņiem vai labības tiebriem. Dējumā ir 2—3 brūnas olas ar raibumiem. Inkubācijas periods ilgst 25 dienas. Perē un par mazuļiem rūpējas tikai mātīte.
Cālēni ir ligzdbēgļi un pamet ligzdu uzreiz pēc izšķilšanās. Tos sedz kriptiskas dūnas (gaiši brūni un tumši brūni svītrotas), nodrošinot cālēnus ar vizuāli maskējošu apspalvojumu. Briesmu gadījumā cālēni pieplok pie zemes un nekustas. Jaunie putni lidot sāk 30—35 dienu vecumā, bet pilnu augumu tie sasniedz 80—120 dienu vecumā, tomēr tie joprojām visur seko mātei. Jaunie putni atstāj māti apmēram 10 mēnešu vecumā. Dzimumbriedumu tēviņi sasniedz 5—6 gadu vecumā, mātītes 2—3 gados. Dzīves ilgums lielajai sīgai var sasniegt 28 gadus.
Sistemātika
Lielajai sīgai ir 2 pasugas:
Upsālas Facebook live izvarošanas incidents
2017. gada 21. janvārī Upsālā, Zviedrijā, Facebook lietotāji izdarīja tiešraides noziegumu, kur grupveidā vairākas stundas izvaroja gandrīz bezsamaņā esošu sievieti. Viens no vīriešiem atzinās noziegumā paša video laikā. Liecinieki arī paziņoja, ka vēlāk citā viņu veidotajā video sieviete noliedza, ka būtu izvarota.
Incidents tika apturēts, kad Facebook Live plūsmas skatītāji saprata notiekošo un piezvanīja policijai, kas iegāja dzīvoklī un pārtrauca noziegumu, kamēr tas vēljoprojām notika.
Angļu valodas ziņu vietne The Local ziņoja, ka "iespējamais noziegums noticis kādā dzīvoklī Upsālas pilsētā agrā svētdienas rītā. Tiek ziņots, ka upuris bija tuvu bezsamaņai." BBC ziņo, ka "21 gadu vecā Jozefine Lundgrēna izsauca policiju, kad ieraudzīja video. Runājot ar zviedru tabloīdu Expressen, viņa sacīja, ka redzēja, kā viens no vīriešiem noplēš sievietes drēbes un guļ virsū. Viņa arī sacīja, ka vienam no vīriešiem bija ierocis." Tiešsaistes laikraksts Expressen turpināja stāstīt, ka "policija izmeklē lietu par aizdomām par seksuālu vardarbību pret sievieti, kas svētdienas rītā tika nofilmēta un tiešraidē nosūtīta Facebook".
Tika arestēti divi Afganistānas imigranti — viens 18 un viens 20 gadus vecs — un 24 gadus vecs Zviedrijas pilsonis tika turēts apcietinājumā par neziņošanu par noziegumu; saskaņā ar Zviedrijas likumiem viņu identitāti nevar atklāt.
Jaunākajam afgānim par izvarošanu tika piespriests gada cietumsods, bet otram — 28 mēneši. Apsūdzētais Zviedrijas pilsonis tika apcietināts uz 6 mēnešiem par apsūdzībām par izvarošanu un rupju neslavas celšanu. Tiesnesis paziņoja, ka pat tad, ja sieviete būtu piekritusi seksam, kā viņi apgalvo, viņa bija neaizsargātā stāvoklī, un tāpēc viņus uzskatīs par vainīgiem izvarošanā. Viņiem arī lika samaksāt cietušajam 330 000 kronu.
Pectinivalva
Pectinivalva ir pundurkožu dzimts ģints. Tās ir izplatītas Austrālijā.
Klasifikācija: